Ahojte priatelia,

ešte raz by sme Vám chceli úprimne z celého srdca poďakovať za prejavenú dôveru, za pomoc ktorú dávate, za každé jedno zdieľanie a v podstate za všetko čo robíte... Ď A K U J E M E !!!

A teraz si trochu povieme o roku 2022.

Bol to silný rok, rok plný nových príbehov, nových možností, úspechov, ale aj strát... Spoločne silno prežívame krízu za krízou, ktoré sa v tomto štáte a na tomto svete dejú. No aj tak sme silní a vieme si navzájom pomáhať. Sme strašne radi za každého človeka, ktorého tu máme, lebo ako viete, to čo robíme, robíme nezištne a s jediným cieľom, pomôcť. A len vďaka Vám sa nám to naozaj darí... Preto v roku 2022 sa nám podarilo pomôcť spolu 27 rodinám sumou viac ako 16 000€.

Pomohli sme v ťažkej vojnovej situácii, aj obľúbenej Delfinoterapii na Ukrajine sumou viac ako 4 000€.

Momentálne máme stále aktívnych 12 príbehov, ktoré budú končiť až tohto roku... V súčasnosti je dokopy nazbieraná suma viac ako 4 000€, ktorá určite bude rásť... Ako viete a poznáte aj náš projekt EURO NADEJE, vďaka ktorému môžeme pomáhať a aj pomáhame hlavne v krízových situáciách počas celého roku. K tomuto projektu sme pridružili aj náš už obľúbený projekt ,,Dokonalé Vianoce´´...
Na tento projekt sa nám podarilo za minulý rok vyzbierať sumu skoro 3 000€, ktorú sa nám podarilo minúť a rozdať najmä na Vianoce. No stále tam máme na konte cez 800€, ktoré určite pomôžu a ktoré sa tiež budú postupne navyšovať. Momentálne sme túto sumu dosiahli vďaka pár jedincom a sponzorom, ktorí prispeli naraz väčšou čiastkou. No stále je viac a viac ľudí, ktorí tomu začínajú chápať, veria nám a aj oni si dávajú trvalý príkaz, na pravidelnú mesačnú pomoc...

Rok 2022 bol naozaj silný a my veríme, že Nový rok 2023, bude ešte silnejší, tešíme sa na každú novú príležitosť, na každé nové stretnutia, aj na nových ľudí či sponzorov. Tešíme sa, že budeme môcť znova pomáhať... Lebo preto sme tu!

Koncom roka mňa ako zakladateľa a predsedu združenia, ale aj nás ako tím, určite potešili 3 nominácie na ocenenie Krajské srdce na dlani...

Dostali sme poďakovanie za projekt ,,Euro Nádeje´´.

Dostal som poďakovanie za mimoriadnu dobrovoľnícku aktivitu.

A podarilo sa mi, nám, získať aj ocenenie:

Dobrovoľník v Prešovskom kraji, začo nesmierne ďakujeme.

Ako ste videli, podarilo sa nám vďaka projektu ,,Dokonalé Vianoce´´ , pomôcť 10tim rodinám v núdzi. Pomohli sme aj 2 detským centrám, kde by sme detičky mohli rátať v desiatkach... Podarilo sa nám toho naozaj veľa. Čas, ktorý sme vynaložili na to všetko bol veľký, no napriek tomu neľutujeme nič. Podarili sa veľké veci a tie najväčšie, sa ešte len podaria... No a takýto bol rok 2022. ☺

Obrovská vďaka hlavne Vám, našim sponzorom a partnerom.

Ďakujeme každému, kto priložil ruku k dielu.

Je to neskutočné. Už teraz sa tešíme na Nový rok 2023.

Ď A K U J E M E

S pozdravom,

Tomáš Berka

Zakladateľ a predseda združenia,

OZ Podaj Pomoc